PTTGC เทรดคึก! บวกกว่า 4% รับแผนซื้อหุ้นคืนวงเงิน 3 พันลบ. โบรกฯแนะ “ทยอยสะสม” เป้า 78 บ.
PTTGC เทรดคึก! บวกกว่า 4% รับแผนซื้อหุ้นคืนวงเงิน 3 พันลบ. โบรกฯแนะ “ทยอยสะสม” เป้า 78 บ. โดยล่าสุด ณ เวลา 10.40 น. อยู่ที่ระดับ 63 บาท บวก 2.50 บาท หรือ 4.13% สูงสุดที่ระดับ 63.25 บาท ต่ำสุดที่ระดับ 61.50 บาท ด้วยมูลค่าการซื้อขาย 875.18 ล้านบาท
PTTGC เทรดคึก! บวกกว่า 4% รับแผนซื้อหุ้นคืนวงเงิน 3 พันล้านบาท โบรกฯแนะ “ทยอยสะสม” เป้า 78 บาท
28 พ.ค. 2562

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.40 น. อยู่ที่ระดับ 63 บาท บวก 2.50 บาท หรือ 4.13% สูงสุดที่ระดับ 63.25 บาท ต่ำสุดที่ระดับ 61.50 บาท ด้วยมูลค่าการซื้อขาย 875.18 ล้านบาท

ด้านบล.ฟินันเซีย ไซรัส ระบุในบทวิเคราะห์ฯแนะนำ “ทยอยสะสม” หุ้น PTTGC ภายหลังบอร์ดอนุมัติซื้อหุ้นคืนวงเงินไม่เกิน 3 พันล้านบาท จำนวนหุ้นไม่เกิน 50 ล้านหุ้น หรือ 1.1% ของทุนชำระแล้ว ตั้งแต่ 11 มิ.ย.-9 ธ.ค. 2562 เพื่อเป็นการบริหารเงินสดที่มีกว่า 1 หมื่นล้านบาท และสะท้อนว่าบริษัทมองว่าราคาหุ้นต่ำเกินพื้นฐาน คิดว่าเป็นผลดีกับทั้งบริษัทและผู้ถือหุ้น เนื่องจากช่วยประคองราคาหุ้นได้
ทั้งนี้ หากบริษัทขายคืนในตลาดฯ (6 เดือนนับแต่การซื้อหุ้นคืนเสร็จสิ้นแต่ไม่เกิน 3 ปี) น่าจะมีกำไร เพราะปัจจุบันราคาปรับลงต่ำกว่ามูลค่าทางบัญชีสิ้นไตรมาส 1/62 ที่ 67 บาท
ทั้งนี้ PTTGC เคยมีโครงการซื้อหุ้นคืนในช่วง ส.ค.58-มี.ค.59 ราคาซื้อคืนเฉลี่ยในช่วงดังกล่าว 55 บาท หลังจบโครงการ 1 เดือน ปรากฏว่าราคาหุ้นเพิ่มขึ้น 5% ในด้านพื้นฐาน แม้สงครามการค้าจะกระทบ Spread ของปิโตรเคมีที่อ่อนแอยู่แล้วให้แย่ไปอีก แต่ราคาหุ้นซื้อขายที่ PBV 0.9 เท่าและ PE เพียง 8.8 เท่า คาด Dividend yield 5% ราคาเป้าหมาย 78 บาท